సందీప్ కుమార్ (రాజకీయ నాయకుడు)

సందీప్ కుమార్ ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు 2015 ఢిల్లీ శాసనసభ ఎన్నికలలో సుల్తాన్‌పూర్ మజ్రా శాసనసభ నియోజకవర్గం నుండి ఎమ్మెల్యేగా ఎన్నికై 2015 ఫిబ్రవరి 14 నుండి 2016 ఆగస్టు 31 వరకు స్త్రీ, శిశు అభివృద్ధి, సాంఘిక సంక్షేమం, షెడ్యూల్డ్ కులాలు, షెడ్యూల్డ్ తెగల శాఖల మంత్రిగా పని చేశాడు.
జననం, విద్యాభాస్యం 
సందీప్ కుమార్ 198 జూలై 12న హర్యానాలోని సోనిపట్‌లో జన్మించాడు. ఆయన 2001లో ఢిల్లీ స్కూల్ నుండి 12వ తరగతి, 2004లో ఢిల్లీ విశ్వవిద్యాలయంలోని దయాళ్ సింగ్ కళాశాల నుండి బ్యాచిలర్ ఆఫ్ ఆర్ట్స్ పూర్తి చేసి ఆ తరువాత మీరట్‌లోని చౌదరి చరణ్ సింగ్ విశ్వవిద్యాలయం నుండి ఎల్‌ఎల్‌బీ పూర్తి చేశాడు.
రాజకీయ జీవితం
సందీప్ కుమార్ 2012లో జరిగిన అవినీతి వ్యతిరేక భారత ఉద్యమం సందర్భంగా ఆమ్ ఆద్మీ పార్టీ స్థాపనలో కీలక పాత్ర పోషించి 2013 ఢిల్లీ శాసనసభ ఎన్నికలలో సుల్తాన్‌పూర్ మజ్రా శాసనసభ నియోజకవర్గం నుండి ఆప్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి జై కిషన్ చేతిలో 1,112 ఓట్ల తేడాతో ఓడిపోయాడు. ఆయన 2015 ఢిల్లీ శాసనసభ ఎన్నికలలో ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి ప్రభు దయాళ్‌ను 6,031 ఓట్ల మెజారిటీతో ఓడించి తొలిసారి ఎమ్మెల్యేగా ఎన్నికై, అరవింద్ కేజ్రీవాల్ మంత్రివర్గంలో స్త్రీ, శిశు అభివృద్ధి, సాంఘిక సంక్షేమం, షెడ్యూల్డ్ కులాలు, షెడ్యూల్డ్ తెగల శాఖల శాఖ మంత్రిగా పని చేసి అత్యాచార ఆరోపణల నేపథ్యంలో ఆయనను 2016 ఆగస్టు 31న మంత్రివర్గం నుండి తొలగించి ఆమ్ ఆద్మీ పార్టీ నుండి బహిష్కరించారు.

సందీప్ కుమార్ ఆ తరువాత 2021లో  తన రాజకీయ పార్టీ 'కీర్తి కిసాన్ షేర్ పంజాబ్'ను స్థాపించి 2024 ఆగస్టు 12న హర్యానా సీఎం నాయబ్ సింగ్ సైనీ సమక్షంలో భారతీయ జనతా పార్టీలో చేరి, ఆయన వివాదాస్పద గతం బయటపడిన తర్వాత ఆయన చేరిన ఆరు గంటలకే బీజేపీ పార్టీ నుండి సస్పెండ్ చేయబడ్డాడు.
 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:2015 ఢిల్లీ శాసనసభ్యులు